Min Shaw se gewyde liedere kom diep uit die hart. Op hierdie plaat bring sy hulde met 'n aantal liedere wat by almal bekend is.
"Saggies En Teer Is Die Roepstem Van Jesus" is nie alleenlik 'n bekende lied nie maar is verbind aan die werklike stem van God. Sy stem wat roep deur sy wonderlike lewenswoord, ook deur die sing van die lieflike geinspireerde liedere.
Op haar lewenspad as pelgrim het Min 'n stem gehoor, 'n stem so anders, 'n stem so saggies en teer. Dit was die stem van Jesus. Deur geloof het sy haar innerlike hartsdeur wyd oop gemaak en Jesus het ingegaan om die middelpunt van haar lewe te word. 'n Innerlike ander Goddelike bestuur.
Graag wy ek dan die eerste Afrikaanse geestelike plaat, met 'n magtige boodskap toe aan God, Sy Koninkryk, maar ook 'n gesondere sin, aan almal jonk en oud, wat in die verlede deur Min se sangtalent 'n seën ontvang het.
Sy was sommer van die begin af "dood" in die trefferrolprent HOOR MY LIED. Kameraterugflitse van dr. Dawid Retief (Gé Korsten) het Min Shaw vir enkele sekondes op die groot wyedoek gewys as sy gestorwe vrou waarvoor hy steeds 'n stille hunkering koester.
Maar binne daardie paar sekondes is Min Shaw werklik "ontdek." So 'n blywende indruk het sy gemaak dat sy tergelykertyd begin verfilm het aan DRIE vollengte musiekprente waarin sy die onteenseglike hoofrolle vertolk. TIENDIAMANT; DIE DANIE BOSMAN STORIE en BOLAND! Dit het nog nooit met 'n plaaslike Afrikaanse nooi gebeur nie.
Ja, na baie jare van harde werk in die stilligheid het onse Min 'n ster geword, ook in die platewêreld. Haar opnames vir 'n langspeelplaat getiteld DIE LAASTE WALS was oornag 'n treffer en duisend mense het hul harte oopgemaak vir die warm en vriendelike stem van Min Shaw. So tipies van haar, het sy oor Kerfees gevoeI dat sy so baie ontvang dat sy ook iets in ruiI wiI teruggee. Sy het haar langspeelplaat Min Shaw SING MINSAAM waarop die treffer "Die Seun Met Sy Trom" voorkom, netso geskenk aan Springbokradio se Kersfeesfonds vir minderbevoorregte kindertjies. Min, wat haar volle verdienste uit die plaat geskenk het die Fonds, het oor die R1,600 geskenk.
Dié komponis, skepper van soveel van ons mooiste melodieë, is in 1946 op die ouderdom van 39 aan kanker oorlede. Op daardie tydstip het hy reeds 32 melodieë geskryf, waarvan die grote gros vandag algemeen bekend is en gereeld oor die radio gehoor word. Danie Bosman het nog sowat 100 melodieë geskryf, wat op een tydstip van sy Iewe egter tragies verlore geraak het. Hy het ook, en hierdie feit is onbekend, 'n aangrypend pragtige Rapsodie geskryf, wat uiteindelik sy ereplek in die rolprent oor sy Iewe inneem as een van die groot Rapsodieë van ons tyd.
Sy eerste melodie wat erkenning geniet het, was "In Die Skadu Van Ou Tafelberg": dit is deur Debroy Summers, bekende B.B.C.-orkesleier van die dertiger-jare gehoor en deur die S.A.U.K. uitgesaai. Danie Bosman self het nie op daardie tydstip 'n radio besit nie en moes die aand in die reën by die venster. van sy toekomstige vrou, Dorothy, luister na die eerste uitsending van sy liedjie.
Hulle is toe later getroud en het een ele seun gehad. Hy is vandag in Johannesburg werksaam. Hulle het ook 'n seun aangeneem, wat later 'n polisieman in Tanzanië geword het.
Die bekende Anton de Waal en Danie Bosman was goeie vriende sedert die vroeë jare toe hulle saam Staatsouditeurs was en ses maande elke jaar munisipale boeke dwarsdeur Suid-Afrika geoudlteer het. Anton de Waal het baie nuttige wenke gegee met die vervaardiging van die prent oor die lewe van sy ou vriend.
"DIE LAASTE WALS" is die titel van hierdie langspeelplaat....maar vir Min Shaw beteken dit die begin van 'n hele rits trefferplate wat vir haar beplan is!
Oornag het hierdie fyn en saggeaarde sangeressie haar merk as ster gemaak. Soos 'n Vera Lynn gedurende die oorlogsjare gespreek het tot die hart van die Britse bevolking; soos Doris Day die Amerikaners se verpersoonliking is van die meisie wat mans die graagste mee trou en Françoise Hardy die Franse se idee is van romanse en warmbloedigheid.... so het Min Shaw skielik die verpersoonliking geword van die Suid-Afrikaners se ideale nooi.
Min Shaw lei 'n stil en rustige lewe- Sy het 'n mooi persoonlikheid, is lief vir kinders, diere, koskook, borduur....en sang! Sy was die eerste kunstenaar om "Die Oukraalliedjie" op te neem en dit het grootliks bygedra om haar naam in die huise van duisende plateversamelaars in te dra.
'n Spesiale woord van dank moet gerig word aan Regardo Bornman wat gesorg het vir die verwerkings en begeleidings. DIE LAASTE WALS is 'n plaat wat beide vreugde en verlange sal oproep by die toehoorder. Ek is seker u sal dit netsoveel geniet om daarna te luister as die span musikante en tegnici wat dit moontlik gemaak het. - omslag
Min Shaw is een van daardie baie rare mense: bekoorlik, lief, beeldskoon en een van Die Helderste sterre op die Suid-Afrikaanse platehorison. Dit word dikwels gesê dat 'n kind oor die wonderlike intuisie beskik om die karakter van 'n volwassene te begryp. Om Min omring te sien deur kindertjies, bewys die waarheid van hierdie bewering, en dis 'n gesig wat die hart van selfs 'n wêreldwyse sal verbly. Min Shaw is 'n kleuterskoolonderwyseres en hoe gelukkig is die jong klomp nie om so 'n gawe jong dame met so 'n pragtige stem te hê wat al die kleuterliedjies vir hulle kan sing nie!
Min se eerste opname was van die liedjie "Kleine Nagtigaal", 'n plaat wat met geweldige geesdrif deur die radiomanne in die land ontvang is. Dit was die begin van wat ons vas glo 'n opwindende plateloopbaan vir Min Shaw is.
Hierdie langspeler kenskets die warmte en opregtheid van 'n 'n waarlik merkwaardige talent. Wanneer Min 'n vrolike liedjie voordra, klink sy nie net jolig nie, maar is sy dit ook inderdaad; en wanneer sy 'n sentimentele liedjie sing, voel dit vir 'n mens of sy gebroke is.
Min Shaw is 'n beeldskone en gelukkige nooi. Miskien is die rede vir haar geluk die feit dat sy uit 'n groot familie kom, opgevoed in die tradisie van toewyding aan Moeder En Vader. Dit gebeur dikwels dat wanneer mense in die sangwêreld net 'n greintjie welslae behaal, hulle groot kokkedore word. Dis egter een ding wat nooit met Min Shaw sal gebeur nie.